# ReferatAf møde i bestyrelsen for SOSU Esbjerg d. 28.september 2021 kl. 13.15-14.45

**Deltagere:**

Johnny Søtrup, formand

Ruth Nykjær, næstformand

Tina Agergaard Hansen

Anne-Mette Holm Sørensen

Sif Amalie Kær Ellund Nielsen

Pia Niemann Damtoft

Karsten Uno Petersen

Christina Klarskov Arnsbæk

Afbud:
Heidi Have

Peder Munck

SVS-repræsentant: Vakant

**Sekretariat:**Lisbeth Nørgaard, Direktør

**Øvrige deltagere:**Claus Larsen, Økonomi- og administrationschef

Mogens Schlüter, Udviklingschef

1. **Godkendelse af dagsorden**

Dagsorden blev godkendt

1. **Godkendelse af referat fra mødet den 17. juni 2021**

I henhold til forretningsordenen pkt. 3.5 er referatet godkendt, da der ikke har været indsigelser.

1. **Økonomi rapportering**

3.1 Opfølgning af halvårsregnskab 2021

Økonomi- og administrationschefen gennemgik halvårsregnskabet.

Der har været en meraktivitet på ca. 24 årselever i første halvår, som også har betydet en stigning på lønomkostningerne. Omregnet til hele året svarer stigningen til 2 årsværk.

Omsætningen er ca. 5,6 mio.kr. højere end budgetteret.

Udover meraktivitet og særtilskud (COVID 19 indsatser) er årsagen hertil, at der ved den endelige Finanslov 2021 blev tilført yderligere midler til SOSU-uddannelserne, hvilket for SOSU Esbjergs vedkommende andrager ca. 5 mio. i 2021.

På udgiftssiden har der været ca. 1,6 mio. kr. mindre forbrug end budgetteret.

Samlet betyder det, at regnskabet viser et positivt resultat på ca. 8,2 mio.kr. mod budgetteret ca. 0,9 mio.kr.

Alt i alt et fint halvårsregnskab, som blev godkendt.

Der er foretaget en revision af budgettet. Dette er primært sket pga revideret aktivitet for 2.halvår og at vi nu kender omfanget af diverse puljer.

Vi forventer nu en samlet aktivitet på 740 årselever mod oprindeligt budgetteret 682 årselever.

Den stigende aktivitet kan også aflæses i forventningen til antal årsværk. Vi budgetterer nu med 114 årsværk mod oprindeligt 106.

Det reviderede budget for 2021 viser et forventet positivt resultat, som er ca. 4,1 mio.kr. højere end det oprindelige budget.

Det reviderede budget for 2021 blev godkendt

Bilag 3.1 Halvårsregnskab pr.30. juni 2021

Bilag 3.2 Budgetrevision pr. 30.juni 2021

1. **Budget 2022**

4.1 De første orienteringer og drøftelser vedr. budget 2022.

Regeringen har fremlagt et teknisk finanslovsforslag for 2022, men skolen afventer det mere detaljerede finanslovsforslag.

Skolen forventer en øget aktivitet i 2022.

Budget 2022 kommer til behandling på bestyrelsesmødet i december

1. **Finansiel strategi**

5.1 Krav om finansiel strategi

Ministeriet har stillet krav om, at skolen får udarbejdet en finansiel strategi.

Skolens revisor har i samarbejde med skolen udarbejdet forslag til finansiel strategi.

Økonomi- og administrationschefen fremlagde strategien.

Strategien har til formål at skabe rammerne for styring og overvågning af skolens finansielle risiko ved fremmed kapital.

Der lægges op til, at bestyrelsen hver tredje år vurderer om strategien er hensigtsmæssig og aftaler eventuelle justeringer i den forbindelse.

Den finansielle strategi drøftes fremover en gang årligt af skolens tegningsberettigede. Resultatet heraf fremlægges efterfølgende i kort form til orientering for bestyrelsen og eventuelle justeringer i strategien foretages i forlængelse heraf.

Strategien blev godkendt

 Bilag 5.1 Finansiel strategi for SOSU Esbjerg

1. **Orientering ved direktøren**

6.1 COVID-19

 Den aktuelle status på skolen.

Alle restriktioner er nu ophævet og skolen er tilbage i ”normal drift”.

Vaccinationsraten blandt eleverne er på 74%, hvilket sammenlignet med øvrige uddannelsesinstitutioner er lidt over gennemsnittet. SOSU-skolerne samlet ligger dog under gennemsnittet.

Regionen har været på skolen to gange (med 3 ugers interval) og tilbudt vaccination.

41 elever været smittet med COVID.

6.2 Opstart efter sommerferien

Der er stor aktivitet på skolen med mange elevhold, hvilket også har medført mange ansættelser. Det betyder også, at det er travlt med introduktion af de nye til læreropgaven.

Den øgede aktivitet har betydet, at vi nu har 6 pavilloner opsat på P-pladsen, og at vi i en periode har lejet lokaler på VUC.

Aktuelt er der 130 medarbejdere. Det betyder også pres på kontorfaciliteter. Alle er dog indstillet på, at der i en periode ”rykkes tættere sammen i bussen”.

Skolen er meget optaget af rekrutteringen. Sammen med jobcentre og kommunerne foregår der et godt samarbejde herom. Der er hektisk mødeaktivitet, som nu igen foregår fysisk.

I sidste uge var der Årsmøde i Danske SOSU, hvor rekruttering også var det store tema. Der var mange spændende oplæg og debatter. KL, Danske Regioner og FOA deltog i både oplæg og debat.

Danske Regioner gav tydeligt udtryk for ønsket om at få flere social- og sundhedsassistenter ind på sygehusene.

En ny evaluering fra Rambøll viser, at de to SOSU-uddannelser har fået en stærkere faglig profil og i høj grad matcher arbejdsmarkedets behov.

Det er sket efter, at SOSU-uddannelsen i 2017 blev revideret og delt i to selvstændige uddannelser. Samtidig blev SSA styrket blandt andet ift farmakologi og medicinhåndtering.

Evalueringen, som Rambøll har lavet for KL, Danske Regioner og FOA, viser, at det med omlægningen er lykkedes at løfte det faglige niveau på begge uddannelse

Revisionen af uddannelsen har dog ikke påvirket rekrutteringen til uddannelsen, hvilket er ærgerligt

Pia Damtoft gjorde opmærksom på, at der med fordel kunne gøres mere PR for den flotte rapport. Dette kan være med til at skabe positiv omtale og styrke rekrutteringen. Direktøren vil følge op herpå.

6.3 Kønssammensætningen i bestyrelse

Jf. ligestillingsloven skal skolen én gang årligt indberette bestyrelsens kønssammensætning til ministeriet. Medarbejder- og elevrepræsentanter er undtaget. Skolen har indberettet følgende fordeling: 5 kvinder og 2 mænd.

Hvis ikke der er en ligelig fordeling mellem mænd og kvinder skal skolen angive et måltal, som skal nås indenfor 4 år.

Skolen har afgivet følgende svar: ”Vi vil ved næste bestyrelsesperiode (2022-26) være opmærksom på at fordelingen igen blive 3:4 alternativt 4:3”.

6.4 Jubilæum

 SOSU-uddannelser har i år 30-års jubilæum

 Skolen fejrer dette den 1.oktober med en fødselsdagsfest.

 Bestyrelsen inviteres til at deltage.

Jf. tidligere drøftelse om PR foreslog formanden, at man brugte anledningen til noget presseomtale; at kombinere Rambølls rapport med at uddannelserne fylder 30 år. Direktøren vil følge op herpå.

6.5 Dialogmøder med kommunerne om det pædagogiske område

Skolen gennemfører her i efteråret en række dialogmøder med kommunerne om uddannelsesmæssige temaer indenfor det pædagogiske område.

Temaerne er: Minimumsnormeringer, trepartens aftale om flere GF2 elever får en uddannelsesaftale, EUX samt målsætningen om at ufaglærte på det pædagogiske område skal have en faglært uddannelse.

6.6 Fælles initiativpapir - rekruttering til SOSU-området

På Ældretopmødet præsenterede KL rapporten ”Flere hænder i ældre- og sundhedsområdet 2.0” Rapporten indeholder en række nye anbefalinger til initiativer, der kan afhjælpe rekrutteringsudfordringen. Rapporten har fokus på tre overordnede temaer: Rekruttering til uddannelse, motiverede medarbejdere med de rette kompetencer, og digital velfærd og teknologi.

De fire SOSU-skoler i Region Syd har sammen med de 22 kommuner (KKR) formuleret en hensigtserklæring eller et ”initiativpapir”, der også beskriver rekrutteringsudfordringer og ikke mindst sætter fokus på, at der skabes løsninger tværs af skole og praktik.

6.7 DPO - revisionsrapport fra 2020/2021

Skolen ligger på et godt niveau i efterlevelsen af persondataforordningens krav.

Skolens DPO har givet enkelte kommentarer /anbefalinger. Anbefalingerne indarbejdes i et tilkøbt IT- system fra Persondatasupport – GDPR-portalen. Herved sikres en større overskuelighed og gennemsigtighed over de arbejdsprocesser samt kontroller som persondataforordningen kræver.

Yderligere pågår der fortsat et arbejde med at få udarbejdet risikovurderinger på it-systemer og arbejdsgange. Der er etableret et samarbejde med de øvrige SOSU-skoler i ITC-Nord regi, omkring denne opgaveløsning.

1. **Orientering ved formanden og andre bestyrelsesmedlemmer**

7.1 Ny bestyrelse

Jf. vedtægterne for SOSU Esbjerg skal der udpeges medlemmer til bestyrelsen efter valg til kommunalbestyrelser. Det betyder, at der skal udpeges medlemmer til en ny funktionsperiode efter kommunalvalget i november 2021. Den nye funktionsperiode gælder fra 1.maj 2022.

7.2 Årets offentlige bestyrelseskonference

 Afholdes i år 1.november i København.

Overskriften er; Kommende pejlemærker for 20’ernes offentlige bestyrelser, og hvordan man bør navigere i dem.

Hvis man er interesseret i at deltage, sørger skolen for tilmelding.

Herudover orienterede formanden om, at han og direktøren havde været til møde i Varde kommune, da man her havde ønsket en drøftelse om mulighederne for at forlægge grundforløbet til Varde. Efter en nærmere sondering af behovet har Varde Kommune nu meddelt, at man er meget tilfreds med kvaliteten på SOSU-skolen i Esbjerg og ønsker ikke en forlægning.

1. **Skolens bygningskapacitet**

Status på arbejdet med udvidelse af skolens bygningskapacitet

Formanden gav en orientering om status på processen, herunder hvilke scenarier der aktuelt arbejdes med.

Formanden lagde op til, at der primært arbejdes videre med det scenarier, hvor skolen forbliver hvor den er, og finder en løsning herudfra. Bestyrelsen gav opbakning til dette.

Den endelige beslutning træffes på bestyrelsens møde i december.

1. **Skolens organisering**

9.1 Organisationsændring

Jf. bestyrelsesmødet i juni har skolen arbejdet videre med ændringer i organisationen.

Direktøren redegjorde for behovet for, at der sker ændringer i måden skolen er organiseret, og fremlagde herefter et forslag til en ny organisering.

Bestyrelsen bakkede op om nødvendigheden af en organisationsændring og godkendte den fremlagte model.

1. **Uddannelserne**

10.1 Nyt fra de lokale uddannelsesudvalg (LUU)

Udvalgte områder som blev drøftet på LUU:

|  |  |  |
| --- | --- | --- |
| SOSU | PA | AMU |
| Ny lokal uddannelsesplanSSH-projektNy lærepladsaftale. | Ny lokal uddannelsesplanKvote GF 2 PAMøder med kommuner | SOSU-onlineRekrutteringsforløbFlere ufaglærte på SOSU |

 Der blev givet en kort orientering om indholdet i drøftelserne

10.2 SOSU Skills

 DM i Skills afholdes næste gang i 28.-30.april 2022 i Høng, Kalundborg

De regionale mesterskaber afholdes i Region Syddanmark den 13.januar 2022 på SOSU-skolen i Esbjerg.

1. **Institutionen**

11.1 Sygefravær 1.halvår 2021

Statistikken viser et fald i sygedage inden for de kortere sygeforløb. Det gennemsnitlige antal sygedage pr. ansat excl. 21 sygedage samt §56 er faldet fra 1,72 i 1. halvår af 2020, til 0,62 i 1. halvår af 2021.

 Bilag 11.1 Sygefraværsstatistik for 1.halvår 2021

1. **Bestyrelsesmøder i 2022**

12.1 Forslag til møder i 2022:

 Onsdag den 23.marts (revisoren deltager)

 Resten af møderne i 2022 aftales med ny bestyrelse

 Alle møder foregår fra kl. 15.00 – 17.00

 Forslaget blev godkendt

1. **Eventuelt**

**Referent:** Mogens Schlüter

Dato: 28.september 2021

### Bestyrelsens underskrifter

|  |  |
| --- | --- |
| Johnny Søtrup | Ruth Nykjær |
| Tina Agergaard Hansen | Karsten Uno Petersen |
| SVS-repræsentant - Vakant | Heidi Have |
| Pia Niemann Damtoft | Anne-Mette Holm Sørensen |
| Peder Munck | Sif Amalie Kær Ellund Nielsen |
| Christina Klarskov Arnsbæk |  |